ΠΑΝΤΕΙΟ ΠΑΝΕΠΙΣΤΗΜΙΟ, ΤΜΗΜΑ ΟΙΚΟΝΟΜΙΚΗΣ ΚΑΙ ΠΕΡΙΦΕΡΕΙΑΚΗΣ ΑΝΑΠΤΥΞΗΣ

ΟΔΗΓΙΕΣ ΕΚΠΟΝΗΣΗΣ ΓΡΑΠΤΩΝ ΕΡΓΑΣΙΩΝ

Χειμερινό εξάμηνο 2023-2024

**Α. Γενικές Οδηγίες**

Η επιτυχής παρακολούθηση του µαθήµατος « Πολεοδομική και οικιστική ανάπτυξη και πολιτική» αξιολογείται µέσω Γραπτής Εργασίας κατά τη διάρκεια του Εξαµήνου. Οι φοιτητές θα κληθούν να παρουσιάσουν την γραπτή εργασία σε ορισµένη ηµεροµηνία και ώρα που θα ανακοινωθεί (στο open eclass). Η Γραπτή Εργασία θα παραδοθεί σε έντυπη και ηλεκτρονική µορφή (στο E-CLASS) κατά την ηµέρα παρουσίασης. **Τα θέµατα των Γραπτών Εργασιών θα συζητηθούν στην τάξη.** Καθ’ όλη τη διάρκεια του Εξαµήνου και κατά τις προβλεπόµενες από το Πρόγραµµα ηµέρες και ώρες των µαθηµάτων, οι φοιτητές και φοιτήτριες θα έχουν τη δυνατότητα σε συνεργασία µε τους διδάσκοντες και τους Υ.Δ, προκειµένου να επιλύουν προβλήµατα και δυσκολίες που τυχόν ανακύπτουν κατά την εκπόνηση της εργασίας τους.

**2. Ειδικές οδηγίες / Κατευθύνσεις**

2.1 Κριτήρια αξιολόγησης Γραπτής

Εργασίας

Στα βασικά κριτήρια αξιολόγησης της προς εκπόνηση εργασίας περιλαµβάνονται τα κάτωθι:

§ Ορθότητα διάρθρωσης κεφαλαίων και διάταξης ύλης, αναλογία µερών εργασίας

§ Επαρκής ανάπτυξη των προβλεπόµενων ενοτήτων

§ Σωστή µελέτη και αξιοποίηση της διαθέσιµης βιβλιογραφίας

§ Σαφήνεια, έκφραση, ύφος, νόηµα

§ Εµφάνιση γραπτής εργασίας-αισθητική αρτιότητα- τήρηση προδιαγραφών-σύστηµα παραποµπών

§ Παρουσίαση Γραπτής Εργασίας

**2.2 Δοµή εργασιών**

Η Γραπτή Εργασία θα πρέπει να ακολουθεί, την ακόλουθη διάρθρωση:

**§ Εξώφυλλο (τίτλος, στοιχεία Ιδρύµατος, Τµήµατος, µαθήµατος και φοιτητή/τριας)**

**§ Περίληψη**

**§ Πίνακας περιεχοµένων**

**§ Εισαγωγή**

**§ Ανασκόπηση βασικής βιβλιογραφίας**

**§ Υλικό και μεθοδολογία**

**§ Ανάπτυξη ζητήµατος σε θεµατικές ενότητες (κεφάλαια και υποκεφάλαια)**

**§ Αποτελέσματα της έρευνας**

**§ Συζήτηση**

**§ Συµπεράσµατα**

**§ Βιβλιογραφία**

**§ Κατάσταση περιεχοµένων Πινάκων & Σχεδιαγραµµάτων**

**2.3. Έκταση γραπτής εργασίας**

Η έκταση της γραπτής εργασίας θα πρέπει να κυµαίνεται µεταξύ **6.000-10.000 λέξεων**, έκταση στην οποία περιλαµβάνονται οι πίνακες, τα διαγράµµατα καθώς και η βιβλιογραφία.

**2.4. Γενικές προδιαγραφές παρουσίασης γραπτής ερευνητικής εργασίας**

Η Γραπτή Εργασία θα πρέπει να κατατεθεί έντυπα και ηλεκτρονικά (MS Word ή Open Office

Writer), και να ακολουθεί τις ακόλουθες προδιαγραφές µορφοποίησης: Διάστιχο: 1,2 στιγµών

Χαρακτήρες: Calibri 12 στιγµών

Αρίθµηση κεφαλαίων και υποκεφαλαίων (1., 1.1, 1.1.3, 1.1.3.α) Αρίθµηση: Ξεχωριστή για Πίνακες και σχεδιαγράµµατα

**2.5. Φαινόµενα λογοκλοπής**

Η χρήση ιδεών και τοποθετήσεων άλλων συγγραφέων χωρίς αυτή να συνοδεύεται από ξεκάθαρη αναγνώριση της πηγής αποτελεί λογοκλοπή και θα πρέπει να αποφεύγεται.

Πάντοτε να αναφέρετε πληροφορίες για την πηγή από όπου αντλήσατε τις πληροφορίες που αξιοποιείτε στην Γραπτή Εργασίας σας. Σε περίπτωση που µεταφέρετε αυτολεξεί τοποθέτηση άλλου συγγραφέα πάντοτε θα πρέπει να χρησιµοποιείτε εισαγωγικά (« …») µε σαφή παραποµπή στην πηγή στο τέλος της πρότασης. Σε περίπτωση που παραφράζετε τοποθετήσεις άλλων συγγραφέων, και σε αυτή την περίπτωση δεν πρέπει να παραλείπετε να αναφέρετε την πηγή σας.

**2.6 Προδιαγραφές παρουσίασης αναφορών-παραποµπών µέσω του συστήµατος Harvard**

 Όταν γίνεται µέσα στο κείµενο της εργασίας απλή µνεία - συνοπτική αναφορά σε απόψεις άλλων συγγραφέων ή άλλες πηγές, η αναφορά έχει αυτή τη µορφή: Σύµφωνα µε τον P.Smith (1995) η οικονοµική ανάπτυξη δεν ταυτίζεται µε την ανάπτυξη µιας χώρας (Smith,

1995).

Όταν γίνεται αναφορά σε απόψεις µέχρι τριών συνεργαζόµενων συγγραφέων µε άµεση µεταφορά κειµένου από βιβλίο ή περιοδικό αυτή έχει την εξής µορφή: Οι Fisher, Ury και Patton (2008) συνιστούν ότι όταν ευαίσθητα θέµατα σκεπάζουν τη διαπραγµάτευση “κάποιες σκέψεις θα πρέπει να αποσιωπώνται” ή “κάποιες σκέψεις θα πρέπει να αποσιωπώνται” όταν ευαίσθητα θέµατα σκεπάζουν τη διαπραγµάτευση (Fisher, Ury και Patton, 2008). Όταν γίνεται αναφορά σε απόψεις άνω των τριών συνεργαζόµενων συγγραφέων µε άµεση µεταφορά κειµένου από βιβλίο ή περιοδικό αυτή έχει την εξής µορφή: ( Morris et al, 2000 )

**2.7. Προδιαγραφές παρουσίασης βιβλιογραφίας**

Η παράθεση της βιβλιογραφίας γίνεται µε αλφαβητική σειρά, αρχικά των ξενόγλωσσων βιβλίων, άρθρων, Πρακτικών κ.α. και στη συνέχεια των βιβλίων, άρθρων και Πρακτικών Συνεδρίων στην ελληνική γλώσσα.

Όσον αφορά σε βιβλία αυτά πρέπει να έχουν την εξής µορφή:

Ballou Ronald H. (1992), Business Logistics Management, third edition, Prentice-Hall

International Editions.

Stalk G.Jr. and Hout T.M. (1990), Competing Against Time, The Free Press, New

York.

Όσον αφορά σε άρθρα περιοδικών ή Πρακτικών Συνεδρίων αυτά πρέπει να έχουν την εξής µορφή:

Hart, G., Albrecht, M., Bull, R. and Marshall, L. (1992) “Peer consultation: A professional development opportunity for nurses employed in rural settings”, Infront Outback – Conference Proceedings, Australian Rural Health Conference, Toowoomba, pp. 143 – 148.

Sin Hoon Hum and Hoom Hong Sim (1996), “Time based competition: literature review and implication for modelling”, International Journal of Operations and Production Management, Vol.16, No 1, σελ. 75-90.

Τέλος, όταν πρόκειται για άρθρο το οποίο αντλήθηκε από ιστοσελίδα του διαδικτύου αυτό θα παρουσιάζεται στη βιβλιογραφία µε αυτή τη µορφή:

Young, C. (2001) English Heritage position statement on the Valletta Convention, [Online], διαθέσιµο: http://www.archaeol.freeuk.com/EHPostionStatement.htm [ανακτήθηκε στις 24

Αυγ 2001].

**Σημείωση :** Οι αναφορές στο τέλος εμπεριέχονται όλες και στο κείμενο.